Document ID: 31997R2592

NEUVOSTON ASETUS (EY) N:o 2592/97,
annettu 18 päivänä joulukuuta 1997,
Euroopan yhteisöjen virkamiesten ja muun henkilöstön palkkoihin ja eläkkeisiin Irlannissa sovellettavien korjauskertoimien oikaisemisesta 1 päivästä heinäkuuta 1995
EUROOPAN UNIONIN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot sellaisina kuin ne ovat vahvistettuina asetuksella (ETY, Euratom, EHTY) N:o 259/68 (1) ja viimeksi muutettuina asetuksella (EHTY, EY, Euratom) N:o 2192/97 (2), ja erityisesti näiden henkilöstösääntöjen 63, 64, 65, 65 a ja 82 artiklan ja liitteen XI sekä näiden palvelussuhteen ehtojen 20 artiklan ensimmäisen kohdan ja 64 artiklan,
ottaa huomioon komission ehdotuksen,
sekä katsoo, että
Eurostat on suorittanut korjauskertoimien tietokoneitse toteutettavaa laskentamenetelmää koskevia tarkistuksia; näissä tarkistuksissa on tullut esiin eroja suhteessa Irlannissa 1 päivästä heinäkuuta 1995 ja 1 päivästä heinäkuuta 1996 sovellettuihin korjauskertoimiin nähden,
Irlannissa sovellettavat korjauskertoimet, jotka on hyväksytty asetuksilla (EY, Euratom, EHTY) N:o 2963/95 (3) ja (Euratom, EHTY, EY) N:o 2485/96 (4), on tämän vuoksi oikaistava alkaen 1 päivästä heinäkuuta 1995 ja 1 päivästä heinäkuuta 1996,
ON ANTANUT TÄMÄN ASETUKSEN:
1 artikla
1. Jäljempänä luetelluissa maissa toimessa olevien virkamiesten ja muun henkilöstön palkkaan sovellettavat korjauskertoimet vahvistetaan 1 päivästä heinäkuuta 1995 seuraavasti:
- Irlanti 89,6
2. Jäljempänä luetelluissa maissa toimessa olevien virkamiesten ja muun henkilöstön palkkaan sovellettavat korjauskertoimet vahvistetaan 1 päivästä heinäkuuta 1996 seuraavasti:
- Irlanti 93,6
3. Virkamiesten ja muun henkilöstön eläkkeisiin Irlannissa 1 päivästä heinäkuuta 1995 ja 1 päivästä heinäkuuta 1996 sovellettavat korjauskertoimet vahvistetaan henkilöstösääntöjen 82 artiklan 1 kohdan mukaisesti. Asetuksen (EHTY, ETY, Euratom) N:o 2175/88 (5) 3-10 artiklaa voidaan edelleen soveltaa.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1997.

Labels: 10
0
9
18
15